ddrg/super_eurlex huggingface dataset:
Uredba Komisije (ES) št. 2202/94

z dne 9. septembra 1994

o spremembi Uredbe (EGS) št. 2273/93 o določitvi intervencijskih centrov za žita

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita1, kakor je bila nazadnje spremenjena z Uredbo (ES) št. 1866/942, in zlasti člena 5 Uredbe,

ker so intervencijski centri določeni v Prilogi k Uredbi Komisije (EGS) št. 2273/933; ker so nekatere države članice zaprosile za spremembo te priloge; ker je treba tem prošnjam ugoditi;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Priloga k Uredbi (EGS) št. 2273/93 se spremeni:

1. pod "BUNDESREPUBLIK DEUTSCHLAND":

- se v "Land Nordrhein-Westfalen" za rž črta center Gelsenkirchen,

- se v "Land Niedersachsen" centra Seesen in Göttingen nadomestita s centroma Bad Gandersheim in Rosdorf,

- se center Altenburg prenese iz "Land Sachsen" v "Land Thüringen",

- v "Land Thüringen" velja center Ebeleben prav tako za intervencijski center za rž;

2. pod "DANMARK"

- v "Jylland" velja Struer za intervencijski center za rž,

- se v "Lolland" za rž črta center Nakskov;

3. pod "FRANCE":

- se v departmaju "Nord" center Valenciennes nadomesti s centrom Prouvy,

- se v departmaju "Allier" center Varennes-sur-Allier črta za sirek, vendar velja za intervencijski center za koruzo.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. septembra 1994

Za Komisijo

René Steichen

Član Komisije

1 UL L 181, 1.7.1992, str. 21.

2 UL L 197, 30.7.1994, str. 1.

3 UL L 207, 18.8.1993, str. 1.
Uredba Komisije (ES) št. 822/94

z dne 13. aprila 1994

o prilagoditvi oznak KN za jabolka, navedena v Prilogi k Uredbi Sveta (EGS) št. 2019/93 o uvedbi posebnih ukrepov za manjše Egejske otoke v zvezi z nekaterimi kmetijskimi proizvodi

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 234/79 z dne 5. februarja 1979 o postopku za prilagoditev nomenklature skupne carinske tarife, ki se uporablja za kmetijske proizvode [1], kakor je bila nazadnje spremenjena z Uredbo (EGS) št. 3209/89 [2], in zlasti člena 2(1) Uredbe,

ker Uredba Komisije (EGS) št. 2505/92 z dne 14. julija 1992 o spremembi Priloge I in II k Uredbi Sveta (EGS) št. 2658/87 o tarifni in statistični nomenklaturi ter o skupni carinski tarifi [3] vsebuje kombinirano nomenklaturo, ki je bila veljavna ob začetku veljavnosti Uredbe Sveta (EGS) št. 2019/93 z dne 19. julija 1993 o uvedbi posebnih ukrepov za manjše Egejske otoke v zvezi z nekaterimi kmetijskimi proizvodi [4];

ker je tarifna oznaka kombinirane nomenklature, ki se uporablja za uvrščanje jabolk v Prilogi k Uredbi (EGS) št. 2019/93, oznaka, ki je veljala leta 1992, in ker navedena tarifna oznaka ne ustreza oznaki, ki velja od leta 1993; ker je treba zadevno tarifno oznako zato prilagoditi;

ker takšna prilagoditev začne veljati na dan začetka veljavnosti Uredbe (EGS) št. 2019/93;

ker so ukrepi iz te uredbe v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

V Prilogi k Uredbi (EGS) št. 2019/93 se oznake KN "08081091 do 08081099", ki uvrščajo jabolka, nadomestijo z oznakami KN "08081031 do 08081089".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 30. julija 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. aprila 1994

Za Komisijo

René Steichen

Član Komisije

[1] UL L 34, 9.2.1979, str. 2.

[2] UL L 312, 27.10.1989, str. 5.

[3] UL L 267, 14.9.1992, str. 1.

[4] UL L 184, 27.7.1993, str. 1.

--------------------------------------------------
Uredba Komisije (ES) št. 705/94

z dne 29. marca 1994

o spremembi Uredbe (EGS) št. 1858/93 o izvedbenih določbah za uporabo Uredbe Sveta (EGS) št. 404/93 v zvezi s programi pomoči za nadomestitev izpada dohodka od prodaje v sektorju banan

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane [1], kakor je bila spremenjena z Uredbo Komisije (EGS) št. 3518/93 [2], in zlasti člena 14 Uredbe,

ker določa Uredba Komisije (EGS) št. 1858/93 [3], kakor je bila spremenjena z Uredbo (ES) št. 526/94 [4], da je za izplačilo predplačila skupaj z zahtevkom treba položiti varščino;

ker je v interesu proizvajalcev Skupnosti bolj zaželeno, da varščine ni treba položiti ob vložitvi zahtevka, ampak pred plačilom predplačila;

ker so ukrepi iz te uredbe v skladu z mnenjem Upravljalnega odbora za banane,

SPREJELA NASLEDNJO UREDBO:

Člen 1

Člen 4(3) Uredbe (EGS) št. 1858/93 se nadomesti z naslednjim:

"3. Predplačilo se izplača šele ob pologu varščine. Varščina se določi v višini 50 % predplačila."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. marca 1994

Za Komisijo

René Steichen

Član Komisije

[1] UL L 47, 25.2.1993, str. 1.

[2] UL L 320, 22.12.1993, str. 15.

[3] UL L 170, 13.7.1993, str. 5.

[4] UL L 66, 10.3.1994, str. 19.

--------------------------------------------------
Uredba Komisije (ES) št. 1785/94

z dne 19. julija 1994

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo Komisije (ES) št. 1706/94 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, priložene navedeni uredbi, treba sprejeti ukrepe v zvezi z uvrstitvijo blaga, navedenega v Prilogi k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in ker se ta pravila uporabljajo tudi za vse druge nomenklature, ki v celoti ali delno temeljijo na njej ali ki ji dodajajo kakršen koli dodaten pododdelek, in ki jih uvajajo posebne določbe Skupnosti z namenom uporabe tarifnih in drugih ukrepov v zvezi z blagovno trgovino;

ker je treba skladno z navedenimi splošnimi pravili blago, poimenovano v stolpcu 1 preglednice, priložene tej uredbi, uvrstiti pod ustrezne oznake KN, navedene v stolpcu 2, iz razlogov, opredeljenih v stolpcu 3;

ker so ukrepi, predvideni s to uredbo, v skladu z mnenjem Sekcije za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, se uvrsti v kombinirano nomenklaturo v ustrezne oznake KN, navedene v stolpcu 2 omenjene preglednice.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. julija 1994

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 180, 14.7.1989, str. 17.

--------------------------------------------------

PRILOGA

Poimenovanje blaga | Uvrstitev v oznako KN | Utemeljitev |

(1) | (2) | (3) |

1."Sintetični rutil", pridobljen iz ilmenita s praženjem, obdelavo s solno kislino in žganje, ki vsebuje približno 95 mas. % titanijevega dioksida, približno 2 mas. % di-železovega trioksida in približno 1 mas. % silicijevega dioksida. Nahaja se v obliki praška beige barve | 26140010 | Uvrstitev opredeljujejo določbe splošnih pravil 1 in 6 za razlaganje kombinirane nomenklature, z opombo 2 k poglavju 26 in besedilo oznak KN 2614in 26140010. Sprememba v kristalini strukturi je samo posledica praženja in žganja, omenjenih v Splošnih pojasnilih harmoniziranega sistema, poglavje 26. |

2.Emulgator iz mešanice mono in diacetil estrov vinske kisline mono in digliceridov maščobne kisline (E 472 (e)) | 38239087 | Uvrstitev opredeljujejo določbe splošnih pravil 1 in 6 za razlaganje kombinirane nomenklature, opomba 1(b) k poglavju 38 in besedilo oznak KN 3823, 382390 in 38239087 |

--------------------------------------------------
Uredba Sveta (ES) št. 251/95

z dne 6. februarja 1995

o spremembah Uredbe (EGS) št. 337/75 o ustanovitvi Evropskega centra za razvoj poklicnega usposabljanja

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 235 Pogodbe,

ob upoštevanju predloga Komisije1,

ob upoštevanju mnenja Evropskega parlamenta2,

ob upoštevanju mnenja Ekonomsko-socialnega odbora3,

ker so predstavniki vlad držav članic na srečanju na ravni predsednikov držav in vlad ob sprejemu Sklepa o kraju sedeža nekaterih teles in oddelkov Evropskih skupnosti in Europola4 z dne 29. oktobra 1993 z medsebojnim soglasjem sprejeli tudi izjavo o kraju sedeža Evropskega centra za razvoj poklicnega usposabljanja;

ker je Svet z Uredbo (ES) št. 1131/94 z dne 16. maja 1994 o spremembah Uredbe (EGS) št. 337/75 o ustanovitvi Evropskega centra za razvoj poklicnega usposabljanja5 ustanovil sedež Centra v Solunu;

ker si je v tej uredbi Svet pridržal pravico do kasnejšega ukrepanja v zvezi s tistimi vidiki predloga Komisije, ki se nanašajo na uslužbence Centra;

ker je na ravni Skupnosti potrebna uskladitev glede upravljanja z uslužbenci različnih decentraliziranih organov; in ker je zato treba spremeniti Uredbo (EGS) št. 337/756;

ker Komisija ob pomoči upravnega odbora Centra čimprej najde in izpelje rešitve ki se nanašajo na ukrepe za kadrovsko ureditev glede selitve Centra iz Berlina v Solun ter vse ustrezne predloge predloži Svetu;

ker je v teh okoliščinah Uredba Sveta (ESPJ, EGS, Euratom) št. 1859/76 z dne 29. junija 1976 o določitvi pogojev za zaposlovanje uslužbencev v Evropskem centru za razvoj poklicnega usposabljanja razveljavljena7,

SPREJEL NASLEDNJO UREDBO:

Člen 1

Člen 13 Uredbe (EGS) št. 337/75 se nadomesti z naslednjim besedilom:

"Člen 13

Za uslužbence Centra veljajo predpisi in pravilniki, ki se uporabljajo za uradnike in druge uslužbence Evropskih skupnosti.

Center v zvezi s svojimi uslužbenci izvaja pooblastila, prenesena na organ za imenovanja.

Upravni odbor v dogovoru s Komisijo sprejme ustrezna pravila za izvajanje."

Člen 2

Uredba (ESPJ, EGS, Euratom) št. 1859/76 se razveljavi.

Člen 3

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. marca 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. februarja 1995

Za Svet

Predsednik

A. JUPPÉ

1 UL C 74, 12.3.1994, str. 12.

2 UL C 128, 9.5.1994, str. 511.

3 UL C 195, 18.7.1994, str. 32.

4 UL C 323, 30.11.1993, str. 1.

5 UL L 127, 19.5.1994, str. 1.

6 UL L 39, 13.2.1975, str. 1. Uredba, kakor je bila nazadnje spremenjena z Uredbo (ES) št. 1131/94 (UL L 127, 19.5.1994, str. 1).

7 UL L 214, 6.8.1976, str. 1. Uredba, kakor je bila nazadnje spremenjena z Uredbo (Euratom, ESPJ, EGS) št. 679/87 (UL L 72, 14.3.1987, str. 1).
Uredba Sveta (ES) št. 354/95

z dne 20. februarja 1995

o spremembah Uredbe (EGS) št. 337/75 o ustanovitvi Evropskega centra za razvoj poklicnega usposabljanja

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Akta o pristopu iz leta 1994 zlasti člena 169 Akta,

ob upoštevanju predloga Komisije,

ker je bil z Uredbo (EGS) št. 337/75 [1] ustanovljen Evropski center za razvoj poklicnega usposabljanja;

ker je treba sestavo upravnega odbora omenjenega Centra prilagoditi, tako da bo upoštevala pristop Avstrije, Finske in Švedske,

SPREJEL NASLEDNJO UREDBO:

Člen 1

Prvi pododstavek člena 4(1) Uredbe (EGS) št. 337/75 se spremeni, kot sledi:

1. V uvodnem stavku se "39 članov" nadomesti z "48 članov".

2. V točkah (a), (b) in (c) se "12 članov" nadomesti s "15 članov".

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. februarja 1995

Za Svet

Predsednik

E. Alphandéry

[1] UL L 39, 13.2.1975, str. 1. Uredba, kakor nazadnje spremenjena z Uredbo (ES) št. 251/95 (UL L 30, 9.2.1995, str. 1).

--------------------------------------------------
Uredba Sveta (ES) št. 839/95

z dne 10. aprila 1995

o spremembi seznama držav, navedenih v Prilogi I k Uredbi (ES) št. 519/94

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker Uredba Sveta (ES) št. 519/94 z dne 7. marca 1994 o skupnih pravilih za uvoz iz nekaterih tretjih držav [1] med drugim velja za uvoz izdelkov s poreklom iz Estonije, Latvije in Litve;

ker je Skupnost podpisala sporazume o prosti trgovini z Estonijo, Latvijo in Litvo, ki so poleg tega začele zelo obsežen program gospodarske reforme, katere cilje je zagotoviti njihov prehod k tržnemu gospodarstvu;

ker je zato treba sprejeti določbo, da se te države odstranijo s področja uporabe Uredbe (ES) št. 519/94 od začetka veljavnosti navedenih sporazumov,

SPREJEL NASLEDNJO UREDBO:

Člen 1

Estonija, Latvija in Litva se odstranijo iz Priloge I k Uredbi (ES) št. 519/94.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od dne začetka veljavnosti Sporazumov o prosti trgovini, sklenjenih med državami iz člena 1 in Skupnostjo.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 10. aprila 1995

Za Svet

Predsednik

A. Juppé

[1] UL L 67, 10.3.1994, str. 89.

--------------------------------------------------
Uredba Sveta (ES, Euratom, ESPJ) št. 840/95

z dne 10. aprila 1995

o spremembi Uredbe (EGS, Euratom, ESPJ) št. 2290/77 o določanju prejemkov članov Računskega sodišča

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti njenega člena 188b(8),

ob upoštevanju Pogodbe o ustanovitvi Evropske skupnosti za premog in jeklo in zlasti njenega člena 45b(8),

ob upoštevanju Pogodbe o ustanovitvi Evropske skupnosti za atomsko energijo in zlasti njenega člena 160b(8),

ker Svet določi plače, nadomestila in pokojnine predsednika in članov Računskega sodišča;

ker je po začetku veljavnosti Pogodbe o Evropski uniji Računsko sodišče postalo institucija Evropskih skupnosti, je primerno spremeniti določbe Uredbe (EGS, Euratom, ESPJ) št. 2290/77 [1] glede plač in prehodnih dodatkov ob izteku mandata,

SPREJEL NASLEDNJO UREDBO:

Člen 1

1. Uredba Sveta (EGS, Euratom, ESPJ) št. 2290/77 se spremeni: Člen 2 se nadomesti z besedilom:

"Člen 2

Osnovna mesečna plača članov Računskega sodišča je enaka znesku v višini spodaj navedenih odstotkov osnovne plače uradnika Evropskih skupnosti iz zadnje stopnje v razredu A 1:

Predsednik: 115 %,

Drugi člani: 108 %".

2. Člen 8(1) se nadomesti z besedilom:

"1. Tri leta od prvega dneva meseca, ki sledi mesecu izteka mandata, prejema nekdanji član Računskega sodišča mesečni prehodni dodatek, katerega višina se določi kot sledi:

- 40 % osnovne plače, ki jo je prejemal ob izteku mandata, če ga je opravljal manj kot dve leti,

- 45 % te plače, če znaša to obdobje več kot dve leti, vendar manj kot tri leta,

- 50 % te plače, če znaša to obdobje več kot tri leta, vendar manj kot pet let,

- 55 % te plače, če znaša to obdobje več kot pet let, vendar manj kot deset let,

- 60 % te plače, če znaša to obdobje več kot deset let, vendar manj kot petnajst let,

- 65 % te plače v ostalih primerih."

Člen 2

Pokojnine, pridobljene do dneva začetka veljavnosti te uredbe, se ne spremenijo.

Člen 3

Ta uredba začne veljati dan po objavi v Uradnem listu Evropskih skupnosti.

Uporabljati se začne s prvim dnem v mesecu, ki sledi njeni objavi.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 10. aprila 1995

Za Svet

Predsednik

A. Juppé

[1] UL L 268, 20.10.1977, str. 1. Uredba, kakor je bila nazadnje spremenjena z Uredbo (EGS, Euratom, ESPJ) št. 1084/91 (UL L 117, 1.5.1992, str. 1).

--------------------------------------------------
Uredba Sveta (ES) št. 1267/95

z dne 29. maja 1995

o spremembi Uredbe (EGS) št. 1332/92 o uvedbi posebnih ukrepov za namizne oljke

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 43 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker Uredba (EGS) št. 1332/92 [2] predvideva pomoč, s finančnim prispevkom Skupnosti, za vzpostavitev obratnih sredstev za stabilizacijo ponudbe tako, da zagotavlja zlasti financiranje skladiščenja, ki je potrebno za primerno sprostitev proizvoda v promet; ker je za dodelitev pomoči treba zadruge in njihova združenja v zadevnem sektorju obravnavati v obdobju največ treh let kot enake skupinam proizvajalcev ali njihovim združenjem;

ker se je glede na obstoječi položaj v državah članicah proizvajalkah izkazalo, da obdobje treh let ne zadostuje, da bi vse zadevne zadruge in združenja zadrug izvedla preoblikovanje v opredeljene skupine ali združenja skupin; ker je torej treba, da se prepreči prekinitev financiranja obratnih sredstev in omogoči dokončanje navedenih preoblikovanj, časovni rok podaljšati za eno leto,

SPREJEL NASLEDNJO UREDBO:

Člen 1

V členu 3(3) Uredbe (EGS) št. 1332/92 se "tri leta" nadomesti s "štiri leta".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. maja 1995

Za Svet

Predsednik

Ph. Vasseur

[1] UL C 126, 22.5.1995.

[2] UL L 145, 27.5.1992, str. 1.

--------------------------------------------------
Uredba Komisije (ES) št. 1448/95

z dne 26. junija 1995

o spremembi Uredbe (EGS) št. 2123/89 o določitvi seznama reprezentativnih trgov za prašičje meso v Skupnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo Komisije (ES) št. 3290/94 [2], in zlasti člena 4(6) Uredbe,

ker je Uredba Komisije (EGS) št. 2123/89 [3], kakor je bila nazadnje spremenjena z Uredbo (ES) št. 3236/94 [4], določila seznam reprezentativnih trgov za prašičje meso v Skupnosti;

ker se je na Irskem in Švedskem zgodila sprememba reprezentativnih trgov; ker je treba zato spremeniti seznam reprezentativnih trgov za prašičje meso v Skupnosti, naveden v Prilogi k Uredbi (EGS) št. 2123/89;

ker so ukrepi, predvideni s to uredbo, v skladu z mnenjem Upravljalnega odbora za prašičje meso,

SPREJELA NASLEDNJO UREDBO:

Člen 1

Priloga k Uredbi (EGS) št. 2123/89 se spremeni:

1. točka 7 se zamenja z naslednjim:

"7. Naslednja skupina trgov: Cavan, Rooskey, Waterford, Tralee in Mithelstown."

2. točka 15 se zamenja z naslednjim:

"15. Naslednja skupina trgov: Helsinborg, Vara, Trelleborg, Skövde, Skara, Kalmar, Umeå, Kävlinge."

Člen 2

Ta uredba začne veljati 1. julija 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. junija 1995

Za Komisijo

Franz Fischler

Član Komisije

[1] UL L 282, 1.11.1975, str. 1.

[2] UL L 349, 31.12.1994, str. 105.

[3] UL L 203, 15.7.1989, str. 23.

[4] UL L 338, 28.12.1994, str. 18.

--------------------------------------------------
Uredba Komisije (ES) št. 1565/95

z dne 30. junija 1995

o spremembah Uredbe (ES) št. 2248/94 o uvedbi naknadnega nadzora Skupnosti nad uvozom nekaterih jeklenih kablov s poreklom iz držav nečlanic

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3285/94 z dne 22. decembra 1994 o skupnih uvoznih pravilih in razveljavitvi Uredbe (ES) št. 518/94 [1], in zlasti člena 11(2) Uredbe,

ob upoštevanju Uredbe Sveta (ES) št. 519/94 z dne 7. marca 1994 o skupnih pravilih o uvozu iz nekaterih tretjih držav in razveljavitvi uredb (EGS) št. 1765/82, (EGS) št. 1766/82 in (EGS) št. 3420/83 [2], nazadnje spremenjene z Uredbo (ES) št. 839/95 [3], in zlasti člena 9 Uredbe,

ker je bil z Uredbo Komisije (ES) št. 2248/94 [4] uveden naknadni nadzor Skupnosti nad uvozom pramenaste žice, vrvi, kablov, pletenih trakov, zank in podobnega blaga, ki je izdelano iz železa ali jekla in ni električno izolirano, s poreklom iz držav nečlanic, ki se uvršča v oznake KN 73121091, 73121095 in 73121099, v Skupnost;

ker je Uredba Komisije (ES) št. 3115/94 [5] nadomestila oznako KN 73121091 z oznako 73121082 in oznako KN 73121095 z oznakami 73121084, 73121086 in 73121088;

ker je treba ustrezno spremeniti oznake kombinirane nomenklature za izdelke, za katere velja naknadni nadzor Skupnosti v skladu z Uredbo (ES) št. 2248/94,

SPREJELA NASLEDNJO UREDBO:

Člen 1

V členu 1 Uredbe (ES) št. 2248/94 se besedilo "oznake KN 73121091, 73121095 in 73121099" nadomesti z besedilom "oznake KN 73121082 ,73121084, 73121086, 73121088 in 73121099".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. junija 1995

Za Komisijo

Leon Brittan

Podpredsednik

[1] UL L 349, 31.12.1994, str. 53.

[2] UL L 67, 10.3.1994, str. 89.

[3] UL L 85, 19.4.1995, str. 9.

[4] UL L 242, 17.9.1994, str. 5.

[5] UL L 345, 31.12.1994, str. 1.

--------------------------------------------------
Uredba Komisije (ES) št. 1572/95

z dne 30. junija 1995

o spremembi Uredbe (EGS) št. 3537/89 o stopnji trženja, za katero velja povprečna cena prašičjih trupov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo Komisije (ES) št. 3290/94 [2], in zlasti člena 4(6) Uredbe,

ker je bil z Uredbo Sveta (ES) št. 1541/95 z dne 29. junija 1995 o določitvi bazne cene in standardne kakovosti za zaklane prašiče za obdobje od 1. julija 1995 do 30. junija 1996 [3] določen razred E kot standardna kakovost za trupe, ki tehtajo od 60 do manj kakor 120 kilogramov; ker je zato treba uvesti to spremembo v Uredbo Komisije (EGS) št. 3537/89 [4], ki določa standard prašičjih trupov, ki se uporablja za določitev tržnih cen Skupnosti za prašičje trupe;

ker so ukrepi, predvideni s to uredbo, v skladu z mnenjem Upravljalnega odbora za prašičje meso,

SPREJELA NASLEDNJO UREDBO:

Člen 1

V prvi alinei člena 2(2) Uredbe (EGS) št. 3537/89 se "razred U" nadomesti z "razred E".

Člen 2

Ta uredba začne veljati 1. julija 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. junija 1995

Za Komisijo

Franz Fischler

Član Komisije

[1] UL L 282, 1.11.1975, str. 1.

[2] UL L 349, 31.12.1994, str. 105.

[3] UL L 148, 30.6.1995.

[4] UL L 347, 28.11.1989, str. 20.

--------------------------------------------------